สวัสดีคะดิฉันอายุ33มีอาการคันปากมดลูกและปาดมดลูกแห้งคะ อารมทางเพศก็ไม่มีคะอยากถามคุณดิฉันต้องทำยังไงคะ และอาการคันปากมดลูกตอนนี้ดิฉันใช้น้ำมันมะพร้าวทาอยู่คะเป็นอันตรายมั้ยคะ ดิฉันทรมานมากรบกวนคุณช่วยตอบที ดิฉันเป็นมา6เดือนแล้วคะ
สวัสดีค่ะ อาการคันบริเวณช่องคลอด ปากมดลูกและรู้สึกแห้ง อาจเกิดจาก-การติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด-การติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ-ติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก-ช่องคลอดแห้ง แต่มักเกิดในหญิงวัยทอง-ติดโรคติดต่อทางเพศสัมพันธ์เช่น หนองใน-การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ หรือมีเหงื่อออกมากในเบื้องต้นแนะนำว่าไม่ไปสวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ไปก่อน ใส่เสื้อผ้าที่ระบายอากาศได้ดี ไม่อับชื้น ไม่ควรเอายาอะไรไปทาเองตอนนี้เพราะยังไม่ทราบสาเหตุที่แน่ชัด และสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์เพื่อให้ได้การวินิจฉัยและรักษาตามสาเหตุค่ะ